als_Latn dik_Latn sna_Latn
Tortë me dredhëza
Shija që jep dredhza në tortë është e paharruar. Ju bëftë mirë!
Politiko
E Martë, 8 Korrik 2014 | 07:02
0 Komente.
Përbërësit:
700 g dredhëza
Kremi:
• ½ l qumësht
• 2 qeska puding vaniljeje
• 6 lugë sheqer
• ½ l .ajkë qumështi
Patishpani:
• 5 vezë
• 5 lugë sheqer
• 5 lugë miell
• 1 qeskë sheqer vanilje
• lëvore limoni
Gatimi:
Dredhëzat lahen dhe kullohen mirë. Pudingu me 6 lugë sheqer ulet në 8 lugë qumësht. Pjesa tjetër e qumështit vlohet. Hidhet pudingu në qumështin valë duke e përzier vazhdimisht me tel kuzhine, gjersa të trashet dhe t’i marrë disa valë.
Ena me puding vendoset në ujë të ftohtë. Tundet ajka. Veçohet një pjesë për zbukurim. Pjesa tjetër vazhdon të tundet sa të trashet edhe pak. Pudingu i ftohur tundet edhe njëherë me mikser dhe gradualisht i shtohet ajka duke e tundur kremin në masë të njëllojtë.
Përgatitet patishpani me artikujt e lartpërmendur dhe piqet në furrë me temperature 200 gradë C për afro 12 min. Ftohet pak dhe pritet vertikalisht në tri pjesë. Vendoset njëra kore në tabaka, spërkatet me sherbet ose qumësht dhe lyhet me krem.
Duke i pastruar nga bishtat dredhëzat, ato vendosen mbi krem të tëra ose të përgjysmuara. Lyhen mbi me krem, vendoset korja e dytë,për të vazhduar njëlloj krem-dredhëza-krem. Mbi vendoset edhe korja e tretë. Pasi të spërkatet me sherbet, zbukurohet me ajkë dhe dredhëza.
Torta mirë është të ftohet 3-4 orë, pastaj të shërbehet.
fij_Latn als_Latn slv_Latn als_Latn als_Latn als_Latn fij_Latn mos_Latn mlt_Latn tum_Latn som_Latn mlt_Latn hat_Latn spa_Latn som_Latn als_Latn som_Latn fur_Latn als_Latn als_Latn als_Latn als_Latn als_Latn als_Latn